На повратку су цара, у Видину, заробили Бугари и тек га је спасила Амадеова акција. Амадео је у лето 1366. године стигао у византијске воде и ослободио Галипоље. Потом се окренуо Бугарској и освојивши Созопољ и Месемврију натерао Бугаре да ослободе цара. Тако је, мало потпомогнут од грофа, цар ушао у рат са Турцима, али, при коначној борби, није имао никаквих успеха, а експедиција се, у споразуму са кратковидом политиком Цариграда, окренуло колико против Турака толико и против Бугара, што је само унело мржњу и неповерење међу већ и иначе прилично завађене балканске хришћане.